ईन्जिनियर मिश्रको निधनबारे छानबिनको माग
नेपाल विद्युत् प्राधिकरणको स्वामितवमा रहेको एनईए ईन्जिनियरिङ कम्पनीमा कार्यरत ईन्जिनियर अविनाश मिश्रको फिल्ड ड्यूटीका क्रममा भएको आकस्मिक निधनको छानबिनको माग उठेको छ ।
काठमाडौँ — नेपाल विद्युत् प्राधिकरणको स्वामितवमा रहेको एनईए ईन्जिनियरिङ कम्पनीमा कार्यरत ईन्जिनियर अविनाश मिश्रको फिल्ड ड्यूटीका क्रममा भएको आकस्मिक निधनको छानबिनको माग उठेको छ ।सांसद अमेरशकुमार सिंहले सर्लाही बलरा वडा न. ३ स्थायी ठेगाना र हाल काठमाडौं गौरीघाट निवासी ३१ वर्षीय ईन्जिनियर मिश्रको असार ३ गते निधन भएको थियो ।कपिलवस्तु चन्द्रौटा क्षेत्रमा हाई एक्सटेन्सन बिजुली लाईनको सर्वेका लागि फिल्मै रहेका बेला उनको निधन भएको हो । सांसद सिंहले प्राधिकरणले आफ्ना स्टाफको उद्दारमा चरम लापरवाही गर्दा एकजना युवा ईन्जिनियरको अल्प आयूमा निधन भएको भनेका छन् । उनले सभामुख मार्फत् सरकारको त्यस घटनातर्फ ध्यानाकर्षण गराउँदै छानबिनको माग गरेका छन् ।आकस्मिक निधन हुन पुगेका ईन्जिनियर अविनाश प्राविधिक शिक्षा तथा व्यवसायिक तालिम परिषद्का पूर्वनिर्देशक बिनय मिश्रका छोरा थिए ।सांसद सिंहले फिल्डमा रहेका ईन्जिनियरलाई नजिकको अस्पताल पुर्‍याउन ४ घण्टा लगाइएको बताएका छन् । फिल्डमा काममा रहेका बेला ईन्जिनियर मिश्र एकाएक बेहोस हुन पुगेका थिए । घटनास्थल चुरे डाँडा क्षेत्र बताइएको छ । घटना अपरान्ह तिरको हो। तर, चन्द्रौटा अस्पालमा राति साढे ७ मा पुर्याइएको थियो । परिवारलाई पनि त्यसबेला मात्रै खबर गरिएको थियो । ईन्जिनियर मिश्र के कारणले आकस्मिक बेहोस हुन पुगे र उनको निधन भयो त्यो खुलेको छैन । सांसद सिंहले घटनाको अनुसन्धान गरी वास्तविक कुरा बाहिर ल्याउन तथा उद्दारमा लापरवाही गर्ने कर्मचारीमाथि कारवाहीको आवाज संसदमा उठाएका छन। उनले प्राधिकरणले परिवारजनलाई आवश्यक क्षतिपूर्ति दिनु पर्ने समेत माग गरेका छन।